Degvielas piegādes līgums

Daugavpilī, 2015.gada 4.februārī

**Daugavpils pilsētas dome**, reģ.Nr.90000077325, juridiskā adrese: K.Valdemāra iela 1, Daugavpils (turpmāk – **Pasūtītājs**), Domes priekšsēdētāja **Jāņa Lāčplēša** personā, kurš rīkojas uz likuma “Par pašvaldībām” 62.panta 4.punkta pamata, no vienas puses, un

**Sabiedrība ar ierobežotu atbildību „RusLatNafta”**, Komercreģistra iestādes LR Uzņēmumu reģistra numurs 40003497879, tās valdes priekšsēdētāja **Sergey Pavlov** personā, kas rīkojas uz Statūtu pamata, (turpmāk– **Piegādātājs)**,no otras puses,

ņemot vērā starp Daugavpils pilsētas domi un SIA “RusLatNafta” 2015.gada 2.februārī noslēgto Vispārīgo vienošanos par degvielas piegādi Daugavpils pilsētas pašvaldības iestādēm un kapitālsabiedrībām, noslēdz šādu līgumu (turpmāk – LĪGUMS):

**I. Līguma priekšmets**

* 1. Piegādātājs piegādā un pārdod, bet Pasūtītājs pērk no Piegādātāja A 95 markas benzīnu un dīzeļdegvielu (turpmāk – Prece) līgumā noteiktajā kārtībā un apjomā.
  2. Pasūtītājs iegādājas Preci izmantojot Piegādātāja degvielas kartes, kas Pasūtītājam dod tiesības iegādāties degvielu Piegādātāja vai tā sadarbības partneru degvielas uzpildes stacijās, ar pēcapmaksu šajā līgumā noteiktajā kārtībā.
  3. Piegādātājs apņemas saskaņā ar šī līguma noteikumiem nodrošināt Pasūtītājam Karšu izsniegšanu un izmantošanu bez papildu samaksas Preces iegādei piegādātāja vai tā sadarbības partnera degvielas uzpildes stacijās.
  4. Pasūtītājs apņemas samaksāt par faktiski izmantoto degvielu pēc kartēm, saskaņā ar līguma nosacījumiem.

**II. Piegādes nosacījumi un apjoms**

2.1. Kartes tiek izsniegtas Pasūtītājam saskaņā ar Pasūtītāja darbinieku sarakstu, kas ir šā Līguma 1.pielikums un ir tā neatņemama sastāvdaļa.

2.2. Piegādātājs piegādā degvielu uz summu, kas nepārsniedz šī līguma 3.4.punktā noteikto. Pasūtītājam nav pienākums nopirkt visu Konkursā noteikto degvielas apjomu. Degvielas maksimāli apjomi noteikti šādi:

|  |  |
| --- | --- |
| Degvielas veids | Maksimālais apjoms litros |
| A 95 markas benzīns | 30 000 |
| Dīzeļdegviela | 7 000 |

2.3. Par katru Degvielas saņemšanas gadījumu degvielas uzpildes stacijā Pasūtītājam tiek izsniegta izdruka – čeks par veikto operāciju, kurā ir norādīts saņemtās degvielas veids, daudzums, cena un apmaksas summa.

**III. Līguma summa**

* 1. Degvielas cena ir aprēķināma saskaņā ar degvielas cenu mazumtirdzniecībā pārdošanas brīdī Piegādātāja degvielas uzpildes stacijās, ņemot vērā Līguma 3.2.punktā noteikto atlaidi.
  2. Iegādājoties Preci ar Karti, Pasūtītājs visu 2015.gadu saņem atlaidi **0,050 *euro*** apmērā bez pievienotās vērtības nodokļa par katru degvielas litru iegādājoties A 95 markas benzīnu un atlaidi **0,060 *euro*** apmērā bez pievienotās vērtības nodokļa par katru iegādāto dīzeļdegvielas litru.
  3. Atlaide ir fiksēta un nemainās visā līguma darbības laikā.
  4. Kopējā maksimālā līguma summa ir **EUR** **31010,00 (trīsdesmit viens tūkstotis desmit euro un 00 eurocenti)** bez pievienotās vērtības nodokļa.

**IV. Līguma darbības laiks**

* 1. Līgums stājas spēkā **2015.gada 4.februārī** un darbojas līdz **2015.gada 31.decembrim**.
  2. Pasūtītājs ir tiesīgs lūgt līguma pagarināšanu līdz jauna konkursa rezultātu apstiprināšanai.

**V. Piegādes vieta un termiņš**

* 1. Degvielas piegāde notiek jebkurā no konkursa piedāvājumā minētajām degvielas uzpildes stacijām, kuru saraksts ir šī Līguma 2.pielikums.
  2. Degvielas piegāde notiek šī līguma 4.1.punktā noteiktajā līguma darbības laikā vai līdz brīdim, kad Pasūtītājs ir izlietojis šī līguma 3.4.punktā noteikto summu.

**VI. Norēķinu kārtība**

6.1. Piegādātājs piestāda rēķinus apmaksai Pasūtītājam par iepriekšējo mēnesi līdz tekošā mēneša 10.datumam.

6.2. Par piegādāto degvielu Pasūtītājs samaksā 20 (divdesmit) dienu laikā no rēķina saņemšanas dienas.

6.3 Par apmaksas datumu tiek uzskatīts datums, kad maksājums veikts Piegādātāja norēķinu kontā.

**VII. Piegādātāja pienākumi un tiesības**

7.1 Piegādātājs apņemas nodrošināt piegādājamās degvielas kvalitāti, atbilstoši degvielas atbilstības sertifikātiem, kas iesniegti Konkursam.

7.2. Piegādātājs apņemas izsniegt degvielas uzpildes kartes 5 (piecu) darba dienu laikā no līguma noslēgšanas bez papildu samaksas.

7.3. Piegādātāja izsniegtās kartes ir derīgas visā šī līguma darbības laikā.

7.4. Piegādātājs ne vēlāk kā līdz katra kalendārā mēneša 10 (desmitajam) datumam iesniedz vai nosūta Pasūtītājam rēķinu ar kopsavilkumu par darījumiem, kas iepriekšējā mēnesī veikti ar Pasūtītājam izsniegto karti.

7.5. Piegādātājs apņemas savlaicīgi informēt Pasūtītāju par izmaiņām Piegādātāja un Piegādātāja sadarbības partneru darbībā, kas saistītas ar Karšu izmantošanu.

**VIII. Pasūtītāja pienākumi un tiesības**

8.1. Pasūtītājs apņemas nodrošināt samaksu saskaņā ar šī līguma noteikumiem un termiņiem.

8.2. Pasūtītājs apņemas lietot Karti saskaņā ar šo līgumu un tā pielikumiem.

8.3. Pasūtītājs apmaksā pirkumus un pakalpojumus, kas Piegādātāja un Piegādātāja sadarbības partneru degvielas uzpildes stacijās izdarīti ar Pasūtītājam izsniegto Karti.

8.4. Pasūtītājam ir tiesības pasūtīt un saņemt vienu vai vairākas Kartes.

8.5. Pasūtītājam ir pienākums nekavējoties ziņot Piegādātājam par Kartes nozaudēšanu vai nozagšanu pa tālruni **67508427 vai 65407612**, vai jebkurā no Piegādātāja degvielas uzpildes stacijām visu diennakti. Telefonisks paziņojums iespējami īsākā laikā obligāti jāapstiprina rakstveidā.

8.6. Ja Kartes lietotājs ir pieprasījis apturēt Kartes lietotāja tiesības lietot Karti, šī Karte, kā arī visas Kartes, kas pieteiktas kā nozaudētas vai nozagtas, vienas stundas laikā tiek ievietotas stopsarakstā, kā rezultātā tiek apturēta iespēja veikt darījumus ar šo Karti.

8.7. Pasūtītājam ir pienākums nekavējoties ziņot Piegādātāja Kartes, kas pieteikta kā nozaudēta vai nozagta, atrašanas gadījumā, un nodot to tuvākajā Piegādātāja degvielas uzpildes stacijā.

**IX. Līgumsods**

9.1. Ja degvielas piegādes uzsākšana aizkavējas Piegādātāja vainas dēļ, Piegādātājs Pasūtītājam maksā līgumsodu. Līgumsodu aprēķina no pirmās dienas, kad tiek nokavēta līguma saistību izpilde, 0,5% apmērā no līguma summas par katru nokavēto dienu.

9.2. Ja kādā no uzpildes stacijām, ko Piegādātājs norādījis, iesniedzot konkursam attiecīgu sarakstu, netiek veikta degvielas uzpilde, uzrādot degvielas karti, Piegādātājs maksā Pasūtītājam vienreizējo līgumsodu EUR 50 (piecdesmit *euro*) apmērā par katru gadījumu.

9.3. Ja karšu izsniegšana (Līguma 7.2.p.) aizkavējas Piegādātāja vainas dēļ, Piegādātājs maksā Pasūtītājam līgumsodu EUR 100 (simts) apmērā par katru nokavēto dienu.

9.4. Līgumsoda samaksa neatbrīvo no zaudējumu atlīdzības, kas otrai pusei radušies no līgumsaistību pārkāpuma. Līgumsoda samaksa neatbrīvo no saistību izpildes.

**X. Līguma grozīšanas kārtība un**

**kārtība, kādā pieļaujama atkāpšanas no līguma**

10.1. Visi grozījumi līgumā noformējami rakstiski, pielikumu veidā, ko paraksta abas puses.

10.2. Ja kāda no pusēm būtiski nepilda vai pārkāpj līguma saistību, otra puse ir tiesīga vienpusēji lauzt līgumu, brīdinot par to otru pusi nedēļu iepriekš.

**XI. Strīdu izskatīšanas kārtība**

11.1. Pušu domstarpības, kas saistītas ar līgumsaistību izpildi, risina vienošanās ceļā. Vienošanos noformē rakstiski.

11.2. Ja puses nevar vienoties, strīdu nodod izskatīšanai Latvijas Republikas tiesā.

**XII. Citi noteikumi**

12.1. Neviena no pusēm bez saskaņošanas ar otru pusi nedrīkst nodot trešajai personai savas saistības, kas saistītas ar šo līgumu.

12.2. Gadījumos, kas nav paredzēti šajā līgumā, puses rīkojas saskaņā ar spēkā esošo Latvijas Republikas likumdošanu.

12.3. Līgums sastādīts divos eksemplāros, no kuriem viens glabājas pie Pasūtītāja, viens pie Piegādātāja. Abiem līguma eksemplāriem ir vienāds juridisks spēks.

## **XIII. Līdzēju adreses, bankas rekvizīti un pušu paraksti**

**PASŪTĪTĀJS: PIEGĀDĀTĀJS:**

**Daugavpils pilsētas dome SIA „RusLatNafta”**

Reģ.Nr.90000077325 Reģ.Nr. 40003497879

K.Valdemāra ielā 1, Daugavpilī, LV-5401 Jelgavas iela 2a, Daugavpils, LV-5404

SEB banka SEB banka

Kods: UNLALV 2X Kods: UNLALV 2X

Konts: LV10 UNLA 0005 0111 3052 6 Konts: LV05 UNLA 0002 0514 6991 4

Domes priekšsēdētājs Valdes priekšsēdētājs

J.Lāčplēsis S.Pavlov